सोने आणि चांदीत पडझड सुरूच, किंमत काय?

पुणे : सोने आणि चांदीने ग्राहकांना आठवड्याच्या सुरुवातीला दिलासा दिला. आता उर्वरीत आठवड्यातही दिलासा मिळावा अशी अपेक्षा ग्राहकांना आहे. दोन्ही धातुनी गेल्या तीन महिन्यात मोठी झेप घेतली. सोन्यात 16 टक्क्यांची वाढ दिसून आली. चांदीने पण मोठी भरारी घेतली. गेल्या आठवड्यातही दोन्ही धातुनी तुफान घोडदौड केली.

सोन्याची किंमत झाली कमी
गेल्या आठवड्यात सोने 550 रुपयांनी स्वस्त झाले होते. तर 1100 रुपयांनी किंमत वाढली होती. या सोमवारी सोने 210 रुपयांनी उतरले. गुडरिटर्न्सनुसार, आता 22 कॅरेट सोने 82,300 रुपये प्रति 10 ग्रॅम तर 24 कॅरेट सोन्याचा भाव 89,770 रुपये प्रति 10 ग्रॅम आहे.

चांदी झाली स्वस्त
चांदीने गेल्या तीन महिन्यात तुफान फटकेबाजी केली. काही दिवस किंमती स्थिर होत्या. गेल्या आठवड्यात 2200 रुपयांनी चांदी महागली तर 2100 रुपयांनी चांदी स्वस्त झाली होती. सोमवारी चांदीची किंमत जैसे थे होती. गुडरिटर्न्सनुसार, एक किलो चांदीचा भाव 1,01,000 रुपये इतका आहे.

हेही वाचा – ऊर्जा विभागाच्या शंभर दिवसांच्या रिपोर्ट कार्डचे मा. मुख्यमंत्र्यांच्या हस्ते प्रकाशन

14 ते 24 कॅरेटचा भाव काय
आज सकाळच्या सत्रात इंडियन बुलियन्स अँड ज्वेलर्स असोसिएशननुसार (IBJA) 24 कॅरेट सोने 87,719, 23 कॅरेट 87,368, 22 कॅरेट सोने 80,351 रुपयांवर आहे. 18 कॅरेट आता 65,789 रुपये, 14 कॅरेट सोने 51,316 रुपये प्रति 10 ग्रॅमवर आहे. एक किलो चांदीचा भाव 97,407रुपये इतका झाला. वायदे बाजारात आणि आंतरराष्ट्रीय बाजारात सोने आणि चांदीवर कुठलाही कर, शुल्क नसते. तर सराफा बाजारात शुल्क आणि कराचा समावेश होत असल्याने भावात तफावत दिसून येते.

घरबसल्या जाणून घ्या भाव
सोने-चांदीच्या किंमती तुम्हाला घरबसल्या पण जाणून घेता येईल. सोने-चांदीचे ताजे भाव जाणून घेता येईल. त्यात स्थानिक कर, इतर करांचा भर पडतो. त्यामुळे शहरानुसार किंमतीत तफावत दिसून येते. इंडियन बुलियन्स अँड ज्वेलर्स असोसिएशन (IBJA) हे भाव जाहीर करेल. केंद्र सरकारने जाहीर केलेल्या सुट्या, शनिवारी आणि रविवार हे दिवस सोडून या किंमती जाहीर करण्यात येतात. ग्राहक 8955664433 या क्रमांकावर मिस्ड कॉल देऊन सर्व कॅरेटचे भाव जाणून घेऊ शकतात

महाईन्यूज-X वर फॉलो करा : महाईन्यूजला instagram वर फॉलो करा